Un cutremur slab cu magnitudinea 3,4 s-a produs vineri dimineaţa, la ora 5:47, în judeţul Buzău, zona seismică Vrancea, potrivit informaţiilor publicate de Institutul Naţional de Cercetare-Dezvoltare pentru Fizica Pământului (INCDFP).
Seismul a avut loc la adâncimea de 105,9 kilometri, în apropierea următoarelor oraşe: 52 km nord-vest de Buzău, 61 km est de Braşov, 62 km sud-est de Sfântu-Gheorghe, 63 km nord-est de Ploieşti, 69 km vest de Focşani şi 93 km nord-est de Târgovişte.
De la începutul lunii mai, în România s-au produs 37 de cutremure cu magnitudini între 2,1 şi 4,1.
Anul trecut, cea mai puternică mişcare tectonică, de 5,7, a avut loc în data de 14 februarie, în judeţul Gorj, la o adâncime de 6,3 kilometri. AGERPRES/FOTO imagine ilustrativă infp.ro